
Iloldl  i  Tabernaklet  ved  Foraarskonferencen  1927. 


I  de  faa  Minutter,  som  er  overladt  mig,  ønsker  jeg  at  sige 
noget,  der  kunde  være  af  speciel  Fordel  for  de  fremmede,  som 
er  indenfor  vore  Dore,  noget,  der  maa  kunne  hjælpe  ham  eller 
hende  til  en  hedre  Forstaaelse  end  den,  de  nu  har  om,  hvad 
Verden  betegner  som  »Mormonisme«,  og  tillige  tjene  som  en 
Paamindelse  til  de  Sidste  Dages  Hellige,  særlig  til  de  yngre  og 
mindre  erfarne  Medlemmer  af  Kirken. 

Den  almindeligste  Fejl  i  Forbindelse  med  Mormonismen  er 
den  Forstaaelse,  at  den  er  en  ny  Religion,  grundlagt  ved  Joseph 
Smith  i  det  nittende  Aarhundrede.  De,  der  kun  har  dette  Syn 
paa  Sagen,  vil  aldrig  faa  den  rette  Forstaaelse  om  Mormonis- 
men, af  den  Aarsag,  at  de  kun  tager  en  Del  af  den  i  Betragt- 
ning —  i  Sandhed  en  meget  vigtig  Del  af  den,  —  men  alligevel 
kun  en  Del  af  den;  deres  Begreber  om  den  er  derfor  meget 
ufuldkommen.  Kundskab  om  Mormonismen  som  et  Hele  er 

af  stor  Betydning  for  at  faa  en  indgaaende  Forstaaelse  om  de 
forskellige  Dele  af  den. 

Den  eneste  ny  Ting  vedrørende  Mormonismen,  er  det  Øge- 
navn den  bærer.  Dens  rette  Navn  er  »Det  evige  Evangelium« 
(Aab.  14:  6.),  Jesu  Kristi  Evangelium.  Det  har  ikke  sin  Op- 
rindelse fra  Joseph  Smith  eller  fra  nogen  anden  Mand.  Det  er 
ikke  et  Produkt  af  menneskelig  Visdom.  Det  er  af  guddomme- 
lig Oprindelse  og  blev  indstiftet  i  Himmelen,  for  Jorden  blev 
dannet,  som  et  Middel  til  Opløftning  og  Forfremmelse  af  de 
mindre  Intelligenser,  i  hvis  Midte  en  stor  Skaber  befandt  sig 
i  Begyndelsen,  hvilke  blev  hans  Sønner  og  Døtre,  først  i  Aan- 
den  og  senere  i  Kødet. 

Det  er  Jesu  Kristi  Evangelium;  men  det  havde  ikke  sin 
første  Oprindelse  paa  denne  Planet  i  Tiden  ved  Kristi  Kors- 
fæstelse. Skønt  det  syntes  nyt  for  denne  Slægt,  som  forbavse- 
des over  hans  Lærdomme,  saa  var  det  dog  ældre  end  alle  Tids- 
aldre, ældre  end  selve  Jorden.  Det  har  været  givet  til  Menne- 
skene atter  og  atter  forinden  Forkyndelsen  af  det  ved  de 
gamle  Apostle.  Det  var  da  det  gengivne  Evangelium,  ligesom 
det  nu  er  det  gengivne  Evangelium,  som  har  været  aaben- 
baret  fra  Tidernes  Begyndelse. 

Evangeliet  er  mere  end  en  Affattelse  af  Love  og  Ordinan- 
cer,  en  Samling  af  evige  Principper,  ved  hvis  Adlydelse  vi  kan 
indgaa  i  Kirken  og  i  Guds  Rige.  Maskineriet  er  en  Ting;  Kraf- 
ten, som  bevæger  Maskineriet,  er  en  anden.  Gud  er  Ophav  og 
Giver  af  begge.  Guddommelig  Autoritet,  Præstedømmets  Au- 
toritet, følger  Evangeliet  for  at  fremsætte  for  Menneskene  dets 
Love,  Ordinancer  og  evige  Principper,  af  hvilke  det  er  sam- 
mensat. Den  Helligaands  Gaver  er  en  bydende  og  nødvendig 
Anordning  for  at  virkeliggøre  den  store  Frelsningsplan,  Op- 
højelse og  evig  Herlighed.  Tro,  Omvendelse,  Daab  og  den  Hel- 
ligaands Gave  er  uundværlige  i  det  celestiale  Maskineri;  men 
til  hvilken  Nytte,  dersom  Kraften  ikke  blev  tilsat? 

Menneskets  Fald  og  Menneskets  Forlosning  fra  Faldet  er 
grundlæggende  Principper  i  den  guddommelige  Plan.  Dersom 

Adam  ikke  var  falden  og  derfor  ikke  var  blevet  et  dødeligt 
Væsen,  da  vilde  han  og  hans  Efterkommere  ikke  have  været 
i  en  Stilling,  hvorved  de  kunde  hjælpe  dem  selv  til  at  nyde 
Gavn  af  Evangeliets  opløftende  Kraft.  Med  andre  Ord,  Aan- 
den  vilde  ikke  have  haft  noget  Legeme,  og  følgelig  været  af- 
skaaret  fra  at  erholde  en  Ophøjelse.  Dersom  Kristus  ikke 
havde  nedlagt  sit  Liv  for  at  frelse  Menneskeslægten,  vilde 
Maskineriet,  der  virkede  for  Menneskets  Ophøjelse,  have  staaet 
stille,  og  Døden  vedvaret  for  evig.  Adam  faldt  for  at  give  os 
et  dødeligt  Liv.  Kristus  døde  for  at  give  os  evigt  Liv. 

Der  er  kun  eet  Evangelium,  men  der  er  mange  evangeliske 
Uddelinger,  som  disse  Tidsperioder  er  kaldet,  naar  Gud  har 
talt  til  Menneskene  og  aabenbaret  disse  frelsende  Principper, 
disse  herlige  Gaver.  Mormonismen,  som  den  er  almindelig  kal- 
det, holder  for,  at  Evangeliet  er  gengivet,  at  det  er  de  sidste 
Dages  Uddeling,  men  dette  er  ikke  alt,  den  staar  for  alle  dets 
Uddelinger  saavel  i  gamle  Dage  som  i  Nutiden. 

Hvor  mange  Uddelinger,  der  har  været,  véd  jeg  ikke,  men 
uanset  hvor  mange,  der  har  været,  eller  hvad  de  er  kaldet,  da 
véd  jeg,  at  de  er  alle  forbundne  og  er  Led  af  en  stor  Kæde. 
Enhver  Uddeling  har  fra  Begyndelsen  forberedt  Vejen  for 
dens  Efterfølger.  Forinden  jeg  slutter,  haaber  jeg  at  være  i 
Stand  til  at  paapege  nogle  af  disse  Familiariteter.  Den  hellige 
Bog  giver  en  Beretning  om  Israel,  hvorigennem  Verdens  Frel- 
ser kom;  andre  vigtige  Ting  er  kun  berørt.  Bibelen  giver  kun 
en  Hentydning  til  Zions  Land  og  Frelserens  Besøg  hos  Ne- 
phiterne  og  disse  store  Begivenheder,  der  fandt  Sted  i  dette 
af  Herren  udvalgte  Land. 

Angaaende  Joseph  Smith,  da  har  mange  den  Tanke,  at  vi 
tilbeder  ham;  hvilket  vi  ikke  gør.  Vi  elsker  ham  og  ærer  hans 
Minde.  Vort  Vidnesbyrd  om  ham  er,  at  han  var  en  Guds  Pro- 
fet, og  han  staar  som  Hovedet  for  den  sidste  og  den  største  af 
Evangeliets  Uddelinger  —  dette  er  hans  rette  Plads.  Han 
gjorde  aldrig  Krav  paa  nogen  Stilling  højere  end  denne,  hvor- 
for skulde  vi  gøre  Krav  for  ham? 

Vi  er  undertiden  beskyldt  for,  at  «vi  stiller  ham  næst  til 
Kristus,  men  jeg  kender  ikke,  at  der  findes  nogen  Berettigelse 
for  denne  Paastand  eller  for  en  saadan  Tro,  skønt  jeg  er  vel 
bekendt  med  Kirkens  Historie,  dens  Lærdomme  og  Aaben- 
baringer.  Joseph  vidnede  selv,  at  Adam  staar  næst  til  Kristus 
og  Noah  næst  til  Adam  i  Præstedømmet. 

Joseph  Smith  erklærede  ogsaa,  at  Adam  præsiderer  over 
alle  Evangeliets  Uddelinger,  indbefattende  denne  Tidernes 
Fyldes.  Enhver  af  dem  har  sin  umiddelbare  præsiderende  Au- 
toritet; men  Hovedet  for  den  menneskelige  Familie,  Fyrsten 
og  Patriarken  over  vor  Race  præsiderer  over  dem  alle. 

Er  en  Illustration  ønsket?  Da  har  vi  den  lige  ved  Haanden. 
Præsident  Heber  J.  Grant  er  nu  det  synlige  Hoved  for  Kir- 
ken, og  som  saadan  præsiderer  har  over  alle  Zions  Stave  og 
vore  ydre  Missioner  samt  over  enhver  Organisation  og  Insti- 
tution i  Kirken;  nu,  enhver  af  disse  styres  af  et  lokal  Hoved, 
men  alle  er  under  hans  Hovedpræsidium.  Paa  lignende  Maade 
præsiderer  Adam  over  alle  Evangeliets  Uddelinger. 

Med  Hensyn  til  Præstedømmet  udtalte  Joseph  Smith  sig 
som  følger: 

Præstedømmet  blev  først  givet  til  Adam,  og  han  erholdt  det 
første  Præsidentskab  af  det,  og  holdt  Nøglerne  til  det  fra  Ge- 
neration til  Generation.  Præstedømmet  er  evigt,  Nøglerne  maa 
komme  fra  Himmelen,  naar  som  helst  Evangeliet  er  sendt  til 
Jorden.  Naar  de  er  gengivet  fra  Himmelen,  er  det  formedelst 
Adams  Autoritet. 

Adam  var  den  første  paa  Jorden  til  at  modtage  Evangeliet 
og  udøve  Præstedømmets  Magt.  Ved  Hjælp  af  dette  blev  han 
forløst  fra  Døden,  og  han  lærte  sine  Børn  disse  Sandheder  og 
overførte  dem  til  Efterslægten. 

I  Adams  Dage  blev  det  forordnet  af  den  Almægtige,  at  Evan- 
geliet skulde  forblive  i  Verden  indtil  Enden.  Hvorledes  kan 
dette  harmonere  med  Nødvendigheden  af  Evangeliets  Gen- 
givelse? Fordi  Menneskene  var  uværdige  til  at  have  det,  har 
det  til  Tider  været  borttaget,  og  kun  Dele  af  det  har  været 

efterladt  for  at  vejlede  Menneskene.  Denne  Borttagelse  har 
kun  været  midlertidig.  Naar  som  helst  Forholdene  har  været 
favorable,  og  Herrens  Hensigter  har  krævet  det,  er  Sandheden 
i  sin  Fylde  bleven  gengivet  —  bragt  tilbage  igen,  —  og  for- 
medelst disse  paa  hinanden  følgende  Gengivelser  er  der  dan- 
net en  sammenhængende  Kæde  af  Uddelinger.  Den  Almæg- 
tige har  fuldført  sine  Bestemmelser  med  Hensyn  til,  at  Evan- 
geliet skulde  forblive  i  Verden  indtil  dens  Ende. 

Joseph  Smith  sagde:  Jeg  saa  Adam  i  Adam-ondi-Ahman 
Dalen.  Han  kaldte  sine  Børn  tilsammen  og  gav  dem  en  pa- 
triarkalsk Vilsignelse.  Dette  var  naturligvis  et  tilbageskuende 
Syn,  som  henhører  til  den  Tid,  da  Adam  levede  paa  Jorden. 
Paa  et  andet  Sted  henfører  Profeten  til  samme  Begivenhed  i 
følgende  Ord:  »Tre  Aar  for  Adams  Død  kaldte  han  Leth,  Enos, 
Kenan,  Mahalalel,  Jared,  Enok  og  Methusalah,  som  alle  var 
Højpræster,  tilligemed  de  øvrige  af  hans  Afkom,  der  var  ret- 
færdige, hen  i  Dalen  Adam-ondi-Ahman  og  gav  dem  der  sin 
sidste  Velsignelse.  ...  Og  Adam  rejste  sig  op  midt  i  Forsam- 
lingen, og  uagtet  han  var  nedbøjet  af  Alderdom,  forudsagde 
han  dog,  fuld  af  den  Helligaand,  hvad  der  skulde  møde  hans 
Afkom  til  den  sidste  Slægt.«  (Pg.  Bog  107:  53—56.) 

Alene  dette  viser  tydelig  Familieskabet  mellem  Adams  Ud- 
deling og  vor;  men  der  er  mere  henhørende  hertil.  Verden 
har  ikke  set  det  sidste  af  Fader  Adam.  Han  vil  komme  igen, 
komme  som  den  Gamle  af  Dage  i  Opfyldelsen  af  Daniels  Pro- 
feti angaaende  ham,  og  han  vil  komme  til  den  bestemte  Plads, 
bøjet  under  Vægten  af  hans  900  Aar,  hvor  han  velsignede  sin 
Slægt,  forinden  han  afsluttede  sin  jordiske  Løbebane.  I  Adam- 
ondi-Ahman  Dalen  i  det  vestlige  Missouri,  en  ganske  kort 
Strækning  fra  den  gamle  Beliggenhed  af  Edens  Have,  hvor 
det  ny  Jerusalem  vil  blive  opført,  vil  den  Gamle  af  Dage 
komme  og  give  Raad  til  sine  Børn  og  forberede  dem  for  Kristi 
andet  Komme. 

Adams  store  Velsignelser  udtalt  til  hans  Efterkommere, 
forudsigende  den  menneskelige  Races  Historie  og  hans  Til- 

bagekomst  blandt  hans  retfærdige  Efterkommere  paa  det  Sted, 
hvor  han  gav  dem  sin  Velsignelse  og  udtalte  den  vidunder- 
lige Profeti,  viser  et  meget  nært  Familieskab  mellem  den 
første  og  den  sidste  Uddeling.  (Fortsættes.) 


PRÆSIDENT  MARTIN    CHRISTOPHERSON 

DØD. 

Forhenværende  Præsident  over  den  Norske  Mission,  Martin 
Christopherson,  døde  den  24.  August  1927  i  sit  Hjem  i  Salt 
Lake  City,  Utah.  Han  blev  født  i  Barum,  Norge,  den  13.  April 
1850.  Som  femtenaarig  hørte  han  Evangeliets  Forkyndelse  i 
Kristiania  og  annammede  det  snart  efter.  Efter  at  have  udført 
en  Mission  i  sit  Fødeland  emigrerede  han  til  Utah  i  1871. 
I  1875  giftede  han  sin  efterlevende  Hustru  Janet  Leddingham. 
Nogle  Aar  senere  blev  han  kaldet  til  at  udføre  en  Mission  i 
sit  Fødeland  og  præsiderede  da  en  Tid  over  Kristiania  Kon- 
ference, indtil  han  i  1885  vendte  tilbage.  Broder  Christopher- 
son  blev  i  1912  kaldet  af  Kirkens  Præsidentskab  til  at  udfore 
en  tredie  Mission,  nemlig  som  Præsident  over  den  Skan- 
dinaviske Mission,  hvilken  Stilling  han  indeholdt  i  tre  Aar. 
I  Januar  1926  rejste  Broder  Christopherson  atter  til  sit  Føde- 
land for  at  præsidere  over  den  Norske  Mission  og  havde  da 
sit  Hovedkvarter  i  Oslo.  I  en  Del  af  Vinteren  mellem  1926  og 
1927  maatte  Broder  Christopherson  holde  Sengen  i  flere  Uger 
og  var  meget  daarlig,  han  blev  derfor  afløst  i  Juli  1927  og 
ankom  til  sit  Hjem  den  28.  Juli.  Dagen  efter  maatte  han  lægge 
sig  tilsengs,  den  gamle  Svaghed  i  Lungerne  brod  ud,  og  han 
kom  ikke  op  mere;  men  døde  fire  Uger  senere  stille  og  rolig. 
Et  virksomt  Liv  blev  hermed  afsluttet. 

Afdøde  efterlader  sig  9  Børn,  27  Børnebørn  og  2  Børnebørns- 
børn  foruden  sin  Hustru. 

Begravelsen  fandt  Sted  den  28.  August  fra  27.  Ward  Kapel, 
der  var  aldeles  overfyldt.  Til  Stede  var  Præsident  Anthony 
W.  Ivins,  Granite  Stavs  Præsidentskab,  Medlemmer  af  By- 

raadet  og  et  stort  Antal  prominente  Skandinaver,  Venner  og 
tidligere  Missionskammerater.  Hele  Forhøjningen  og  Kisten 
var  dækket  af  et  Væld  af  Blomster. 

Biskop  Joel  Richards  præsiderede.  Graham  Kvartetten  sang: 
»Beautiful  Isle«.  Bøn  af  Ældste  Orson  Allen.  Kvartetten  sang: 
»Adie  with  me«. 

Ældste  Oluf  J.  Andersen,  Gastle  Dale,  var  første  Taler.  Han 
havde  kendt  afdøde,  fra  de  begge  var  Drenge  og  virkede  sam- 
men i  Missionen.  Omtalte  Br.  Christophersons  mange  gode 
Egenskaber  og  store  Trofasthed  og  Flid. 

Hyrum  Christiansen  sang  en  Solo. 

Ældste  T.  B.  Hardy  talte  følelsesfuldt  om  afdødes  Virksom- 
hed i  Kirken  og  som  en  Budbærer  af  Sandheden.  Derefter  sang 
Graham  Kvartetten  endnu  en  stemningsfuld  Sang. 

Næste  Taler  var  Præsident  Ivins,  der  dvælede  ved  Opstan- 
delsen og  omtalte  Br.  Christophersons  Trofasthed  og  Ufor- 
trødenhed i  Forkyndelsen  af  Herrens  Ord  og  Udførelsen  af 
sine  Pligter  som  Medlem  af  Kirken. 

Biskop  Richards  talte  om  afdødes  Virksomhed  i  27.  Ward, 
hans  gode  Eksempel  og  kraftige  Vidnesbyrd  om  Sandheden. 
En  Dobbeltkvartet  sang:  »Through  deepening  trials«,  og  Bi- 
skop Charles  A.  Forsberg  sluttede  med  Bøn. 

Ældste  J.  M.  Sjødahl  indviede  Graven. 


MISSIONSPRÆSIDENTERNES  KONFE- 
RENCE. 

Ugen,  som  begyndte  med  Sondagen  den  4.  September,  vil 
længe  blive  erindret  som  en  ualmindelig  interessant  og  vigtig 
Uge  i  den  Europæiske  Missions  Historie,  specielt  for  Fastlan- 
dets Missioner,  hvis  præsiderende  Embedsmænd  med  deres 
Hustruer  deltog  i  disse  begivenhedsfulde  Møder,  der  af  Præ- 
sidenten over  den  Europæiske  Mission  var  foranstaltet  afholdt 
i  Dresden,  Tyskland. 

Konferencen  begyndte  den  6.  September,  men  Arrangemen- 

let  var  lagl  saaledes,  at  de  besøgende  Brodre  og  Sostre  til- 
bragte Sondagen  den  4.  September  i  de  forskellige  (irene  i 
Berlin  og  Dresden.  De,  der  overvågede  Konferencen,  var  fol: 
gende:  Dr.  James  E.  Talmage,  Præs.  over  den  Europæiske 
Mission  og  særskilt  den  Britiske  Mission,  samt  Fru  May  Both 
Talmage,  Præsidentinde  for  de  kvindelige  Hjælpeforeninger 
i  den  Europæiske  Mission;  Præs.  Hugb  J.  Cannon  og  Fru 
Sarah  Richards  Cannon  fra  den  Svejtsisk-Tyske  Mission; 
Præs.  Hyrum  W.  Valentine  og  Fru  Rose  Ellen  B.  Valentine 
af  den  Tysk-Østrigske  Mission;  Præs.  John  P.  Lillywhite  og 
Fru  Lillian  D.  Lilly white  af  den  Nederlanske  Mission;  Præs. 
Ernest  C.  Rossiter  og  Fru  Venus  Robinson  Rossiter  af  den 
Franske  Mission;  Præs.  Joseph  L.  Petersen  og  Fru  Ida  Pe- 
tersen af  den  DansKe  Mission;  Præs.  Andrew  Johnsen  af  den 
Svenske  Mission  og  Præs.  Lorenzo  W.  Anderson  af  Jen  Norske 
Mission. 

Alle  Konferencens  Møder  blev  afholdt  i  det  Tysk-Østrigske 
Hovedkvarter.  Konigsbrucker  Strasse  62,  Dresden.  Efter  Mor- 
genandagten, som  hver  Dag  gik  forud  for  Forhandlingerne, 
samledes  Søstrene  i  et  særskilt  Mode  for  at  omtale  og  disku- 
tere Hjælpearbejdet  i  Missionerne. 

Konferencen  gav  alle  Lejlighed  til  i  fuldeste  Maal  at  disku- 
tere Spørgsmaal  vedrørende  Administrationen  og  give  Beret- 
ning om  Udviklingen  og  Arbejdsmetoderne  og  sammenligne 
Tilstanden  og  Ordenen  i  de  forskellige  Missioner  for  derigen- 
nem at  naa  til  Beslutninger  om  en  ensartet  Administration  i 
Fremtiden.  Den  dobbelte  Fremgangsmaade  for  vor  Missions- 
virksomhed  blev  markeret,  og  den  indbefatter: 

1.  At  bringe  Jesu  Kristi  Evangelium  til  enhver  tilgængelig 
Sjæl  og  derved  fremskaffe  en  ubegrænset  Tilgang  til  Kir- 
kens Medlemsantal;  og 

2.  Den  uafladelige  Udøvelse  af  præstelig  Omsorg  og  Pleje- 
tjeneste mod  alle  Kirkens  Medlemmer. 

Den  første  af  disse  særskilte  Handlinger  beror  paa  et  gud- 
dommeligt Forlangende  til  Kirken  og  angaar  saglig  Missio- 

nærstyrken,  hvilken  indbefatter  ikke  alene  vore  specielt  be- 
skikkede Ældster,  Præster  og  Søstre,  som  er  udsendt  til  Na- 
tionerne fra  Zion  og  kaldet  til  Missionstjenesten  i  de  forskel- 
lige Dele  af  Verden,  men  ogsaa  de  bosiddende  Kirkemedlem- 
mer  i  hver  Gren  og  de  spredte  Hellige,  som  bor  paa  Steder,  der 
ligger  langt  fra  nogen  organiseret  Del  af  Kirken. 

Det  andet  Stykke  vedrørende  de  sidste  Dages  Tjeneste,  som 
er  fremsat  ovenfor,  er  ligeledes  kra^vet  af  Herren,  direkte  af 
de  lokale  Embedsmænd,  enten  de  er  Beboere  i  Grene,  eller  de 
er  beskikket  til  at  arbejde  der.  Kirkens  Medlemmer  maa  blive 
vaaget  over  som  en  kostbar  Flok,  der  er  ledet  og  beskyttet  af 
kyndige  Faarehyrder,  som  har  udviklede  Evner  og  et  Vidnes- 
byrd, der  er  bygget  paa  deres  hellige  Tro  og  heltigennem 
øvet  og  udrustet  til  alt  godt  Arbejde. 

Den  vedvarende  Betydning  af  disse  bydende  Ansvar  blev 
fremhævet  i  Konferencen  og  den  Vigtighed,  hvormed  de  blev 
betragtet,  havde  heltigennem  Indflydelse  paa  Konferencen. 
Emner  af  udstrakt  Betydning  vedrorende  Missionsarbejdet 
optog  iøvrigt  Missionspræsidenternes  Tid.  Der  vil  ikke  her 
blive  Plads  for  nogen  detailleret  Beretning;  men  den  beslut- 
tede Kurs  vil  blive  sat  i  Virksomhed  i  hver  Missoin  paa  den 
Maade  og  til  den  Tid,  der  synes  mest  passende. 

Som  før  nævnt  bestod  Konferencen  udelukkende  af  de  præ- 
siderende i  Missionerne.  I  administrativ  Henseende  indbefat- 
ter den  Europæiske  Mission  den  territoriale  Inddeling,  som 
allerede  nævnt,  og  som  Tillæg  hertil  de  Syd-Afrikanske  og 
Armeniske  Missioner,  hvis  Præsidenter  dog  ikke  var  til  Stede 
ved  Konferencen  af  den  Aarsag,  som  nævnes  i  den  følgende 
Resolution,  som  blev  affattet  af  en  Komite  og  vedtaget  af  Kon- 
ferencen i  dens  Slutningsmøde,  og  af  hvilken  en  Kopi  blev 
sendt  til  hver  af  de  fraværende  Præsidenter. 

RESOLUTIONENS  ORDLYD. 
Præsidenterne  af  den  Britiske  og  Fastlandets  Missioner  og 
deres  Hustruer,  som  præsiderer  over  Hjælpeforeningernes  Or- 

ganisationer  i  de  nævnte  Missioner,  som  er  en  Enhed  i  den 
Europæiske  Mission  indenfor  Jesu  Kristi  Kirke  af  Sidste  Da- 
ges Hellige,  var  forsamlet  i  Dresden,  Tyskland,  den  6.  Sep- 
tember 1927,  hvor  de  holdt  daglige  Møder  indtil  og  med  den 
9.  September  i  Egenskab  af  en  Missionspræsident-Konference, 
som  var  sammenkaldt  af  Præsidenten  for  den  Europæiske 
Mission. 

Det  blev  besluttet,  at  vi  Missionspræsidenter  sammen  med 
vore  Hustruer,  som  er  her  til  Stede,  udtrykker  til  Præs.  Sa- 
muel Martin  og  Hustru  af  den  Syd-Afrikanske  Mission  og  til 
Præs.  Joseph  W.  Booth  og  Hustru  af  den  Armeniske  Mission, 
hvilke  to  Missioner  er  ligeledes  Dele  af  den  Europæiske  Mis- 
sion, vor  oprigtige  Beklagelse  af,  at  den  lange  Afstand  forhin- 
drede disse  vore  Brødre  og  Søstre  fra  at  være  samlede  med 
os  og  saaledes  berøvede  dem  det  Privilegium  at  deltage 
sammen  med  os  i  de  lærerige  Diskussioner  og  modtage  de 
fortræffelige  Instruktioner,  samt  Nydelsen  af  Guds  Aand,  med 
hvilken  vore  Møder  har  været  saa  rigeligt  velsignet.  Vedtaget 
den  9.  September. 

Enhver,  som  var  til  Stede,  udtalte  deres  Taknemmelighed  og 
Paaskønnelse  for  den  behagelige  og  nyttige  Sammenkomst, 
samt  udtrykte  et  højtideligt  Vidnesbyrd  om  deres  sikre  Over- 
bevisning om  Guddommeligheden  og  Genoprettelsen  i  disse  de 
sidste  Dage  af  den  gamle  Kirke  og  det  vidunderlige  Værk, 
hvorom  Herren  har  talt  ved  sine  Profeter  baade  før  og  efter 
Tidernes  Midte.  James  E  Talmage. 


DEN  DANSKE  MISSION. 

ANKOMST  AF  MISSIONÆR. 
Ældste  Niels  J.  Andersen,  Ogden,  ankom  til  København  via 
Gøteborg  den  20.  September  for  at  virke  som  Missionær  i  den 
Danske  Mission.  Vi  byder  Ældste  Andersen  velkommen  til 
Arbejdet. 


BESKIKKELSE. 
Ældste  Niels  J.  Andersen  er  beskikket  til  at  arbejde  i  Aar- 
hus Distrikt.  Joseph  L.  Petersen, 

Missionspræsident. 

EN  FESTLIGHED  I  KØBENHAVNS  GREN. 

Onsdag  Aften  den  21.  September  havde  Broder  og  Søster 
Klitgaard  inviteret  alle  de  ældre  i  Grenen  samt  de  derværende 
Missionærer  til  et  Festmaaltid;  Kvindeforeningens  Funktio- 
nærer medbragte  forskellig  Slags  Desserter.  I  den  store  Sal 
var  dækket  et  med  Blomster  prydet  Bord  til  60  Personer,  til 
hvilke  et  fint  og  velsmagende  Maaltid  blev  serveret. 

Ved  Bordet  herskede  en  behagelig  Stemning.  Taler  blev 
holdt  af  Missionspræsident  Joseph  L.  Petersen,  Distriktspræs. 
N.  J.  Larsen,  Præs.  Kirsten  Knudsen,  Mrs.  C.  Hansen,  Utah, 
P.  S.  Christiansen,  Wilhelmine  Christiansen,  Louis  Hansen, 
Marie  Olsen,  P.  Chr.  Petersen,  Johanne  Klitgaard  og  Jens 
Hansen.  Paa  Forslag  af  Ida  Rasmussen  sang  Selskabet 
staaende:  »Hav  Tak  for  Profeten,  du  sendte«.  Efter  at  man  var 
gaaet  fra  Bordet,  underholdt  det  tilstedeværende  Sangkor,  un- 
der Valdemar  Jakobsens  Ledelse,  Selskabet  med  flere  ud- 
mærkede Numre,  hvoriblandt  en  Duet  af  Mary  Petersen  og 
Valborg  Andersen,  sidstnævnte  sang  ogsaa  en  nydelig  Solo. 

Vi  takker  Bro.  og  Str.  Klitgaard  og  de  gode  Søstre  for  den 
behagelige  Aften  og  en  Tak  til  alle  de,  der  havde  det  store 
Arbejde  med  Arrangementet. 

HUNDREDEAARSDAGEN  FOR  MORMONS  BOGS 

FREMKOMST 

erindredes  ved  Afholdelse   af  et  Møde   i   Københavns  Gren 

om  Aftenen  den  22.  September,  hvor  Taler  vedrørende  denne 

Begivenhed  blev  holdt  og  passende  Salmer  blev  afsungne. 

Modet,  der  var  under  Ledelse  af  den  kvindelige  Hjælpe- 
forenings  Præsidentskab,  havde  samlet  mange  Tilhørere. 

TIL  KIRKENS  MEDLEMMER. 

Skandinaviens  Stjerne  har  nu  i  76  Aar  varet  Kirkens  Organ 
i  de  nordeuropæiske  Lande.  Mange  ypperlige  Lårdomme  og 
opmuntrende  Artikler  har  igennem  Aarene  funden  Vej  til 
dens  Spalter,  som  er  bleven  læst  med  største  Interesse  af 
mange  af  Kirkens  Medlemmer  og  andre,  som  er  interesseret  i 
Kirkens  Lærdomsprincipper.  Vi  haaher,  at  den  fremdeles  maa 
udfylde  sin  Plads  som  kirkeligt  Organ  for  de  Danske  og 
Norske  Missioner  og  blive  paaskønnet  af  Medlemmerne  til  en 
saadan  Grad,  at  man  kan  tælle  enhver  Familie  og  ethvert 
voksent  Medlem  som  Bladets  Abonnent. 

Vi  beklager  meget,  at  Skandinaviens  Stjerne  ikke  nyder 
den  Støtte  fra  Kirkens  Medlemmer,  som  kunde  ønskes.  Da  det 
er  forbunden  med  en  ikke  saa  lille  Udgift  at  publicere  Bladet, 
og  vort  Abonnentantal  er  ikke  saa  stort,  at  det  Beløb,  som 
kommer  ind,  tilnærmelsesvis  kan  betale  Omkostningerne,  der 
er  forbunden  med  Udgivelsen,  haaber  vi  inden  Aarets  Udgang 
at  faa  vor  Abonnementsliste  betydelig  udvidet. 

Til  Kirkens  Medlemmer  ønsker  vi  at  sige:  »Lad  ikke  vor 
Henstilling  være  forgæves,  men  lad  Losenet  være:  hvert  Med- 
lem sit  Blad.«Selv  om  I  har  Lejlighed  til  at  læse  det  hos 
andre,  saa  abonner  selv  og  opbevar  Bladet  for  senere  at  drage 
Nytte  af  dets  Indhold,  eller  giv  det  til  eders  Venner,  som  der- 
ved kan  faa  Kundskab  om  Evangeliet.  Fem  og  tyve  Øre  hver- 
anden  Uge  kan  vel  alle  ofre  paa  Bladet. 

For  at  naa  vort  Maal  tillader  vi  os  at  henstille  til  Menig- 
hedernes Lærere  og  Kvindeforeningernes  besøgende  Sostre 
overalt  i  Danmark  og  Norge  at  bruge  al  deres  Indflydelse  for 
Bladets  Udbredelse,  ikke  alene  blandt  Kirkens  Medlemmer, 
men  ogsaa  blandt  vore  Venner,  som  derved  kan  blive  bekendt 
med  Evangeliets  Lærdomme. 

FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  288.) 

Myndighedsudøvelsen.  Den  Myndighed,  som  Gud  har  an- 
betroet  Mennesket,  er  i  jordiske  Hænder.  Kødet  er  skrøbeligt, 
og  Mennesker,  som  besidder  Myndighed,  begaar  ofte  Fejl- 
tagelser i  Udøvelsen  af  samme. 

Den  rigtige  Maade,  hvorpaa  Præstedømmets  Myndighed  bør 
udøves,  er  lydeligt  fremstillet  i  følgende  Ord:  »Præstedøm- 
mets Rettigheder  er  uadskilleligt  forbunden  med  Himlens 
Kræfter,  og  Himlens  Kræfter  kan  ikke  kontrolleres  eller  bru- 
ges uden  ifølge  Retfærdighedens  Principper.  At  de  kan  over- 
drages paa  os,  er  sandt;  men  naar  vi  forsøger  at  skjule  vore 
Synder,  tilfredsstille  vort  Hovmod  og  vor  forfa^ngelige  Ær- 
gerrighed eller  udøve  Kontrol,  Herredømme  eller  Tvang  over 
Menneskenes  Sjæle  i  nogen  som  helst  Grad  af  Uretfærdighed, 
se,  da  unddrager  Himlene  sig  os,  Herrens  Aand  bedrøves,  og 
naar  den  bortdrages,  da  er  saadanne  Ma^nds  Præstedømme  og 
Myndighed  tilende.  Se,  førend  han  bliver  det  vaer,  er  han 
overladt  til  sig  selv,  til  at  stampe  mod  Braadden,  forfølge  dé 
Hellige  og  stride  mod  Gud.  Ved  sorgelig  Erfaring  har  vi  lært, 
at  det  ligger  næsten  i  alle  Menneskers  Natur  og  Tilbøjelighed, 
saa  snart  de  formodede,  at  de  har  erholdt  en  Smule  Myndig- 
hed, straks  at  begynde  at  udøve  uretfærdigt  Herredømme.  Paa 
Grund  heraf  er  mange  kaldede,  men  faa  udvalgte.  Ingen  Magt 
eller  Indflydelse  kan  eller  bør  udøves  i  Kraft  af  Præstedøm- 
met uden  ved  Overbevisning,  Langmodighed,  Mildhed,  Sagt- 
modighed og  uskrømtet  Kærlighed;  ved  Venlighed  og  sand 
Kundskab,  som  uden  Hykleri  og  uden  Svig  skal  storligen  ud- 
vide Sjælen;  irettesætte  skarpt,  naar  dreven  dertil  ved  den 
Helligaand,  og  derefter  udvise  større  Kærlighed  mod  en  saa- 
dan,  som  du  har  irettesat,  paa  det,  at  han  ikke  skal  holde  dig 
for  en  Fjende;  at  han  maa  erfare,  at  din  Trofasthed  er  stær- 
kere end  Dødens  Baand;  lad  dit  Hjerte  være  fuld  af  Kærlig- 


hed  til  alle  Mennesker  og  til  Troens  egne  og  altid  pryde  dine 
Tanker  med  Dyd;  da  skal  du  have  større  Frimodighed  for 
Guds  Aasyn,  og  Præstedømmets  Lære  skal  falde  paa  din  Sjæl 
saasom  Himlens  Dug.  Den  Helligaand  skal  blive  din  stadige 
Ledsager,  og  dit  Scepter,  Retfærdighedens  og  Sandhedens 
uforanderlige  Scepter,  og  dit  Herredømme  skal  være  et  evigt 
Herredømme,  og  uden  Tvangsmiddel  skal  det  tilflyde  dig  fra 
Evighed  til  Evighed.« 

Al  Myndighed  i  Præstedømmet,  som  udøves  paa  nogen  an- 
den Maade  end  saaledes,  som  ovenfor  fremstillet,  er  ikke  i 
Harmoni  med  Kirkens  Lov.  Derfor  er  der  ingen  Grund  til  at 
frygte  for  Autoriteten;  thi  den  Embedsmand,  der  misbruger 
samme,  vil  til  sidst  blive  forflyttet  fra  sin  Stilling  og  blive 
straffet  derfor,  ikke  alene  ifølge  Kirkens  Love,  men  af  Gud, 
Lovgiveren.  Imidlertid  er  denne  Kendsgerning  især  frem- 
trædende, at  de,  der  har  modtaget  Præstedømmet,  og  især 
dem,  som  skal  varetage  Embederne  i  Præstedømmet,  bør  med 
Omhu  forberede  sig  for  det  Arbejde,  som  de  skal  udføre.  Dette 
er  den  eneste  sikre  Nøgle  til  Autoritet. 

Uretfærdig  Myndighedsudøvelse.  Myndighed  kan  blive  uret- 
færdig udøvet,  enten  af  Mangel  paa  Intelligens  eller  paa 
Grund  af  Ugudelighed.  Dersom  et  Medlem  af  Kirken  skulde 
mærke  noget  saadant,  anvender  han  den  Fremgangsmaade  at 
underrette  Sognets  Lærere  derom,  hvis  Pligt  det  er  at  forsøge 
paa  at  ordne  Vanskelighederne.  Dersom  det  ikke  lykkes  Sog- 
nets Lærere  at  ordne  Sagen  tilfredsstillende,  gaar  den  videre 
til  Biskopsraadet;  derfra,  om  det  er  nødvendigt,  til  Stavs- 
præsidentskabet  og  Højraadet,  og  Sagen  kan  endvidere  appel- 
leres til  det  øverste  Præsidentskab.  Retfærdighed  tildeles  alle 
Kirkens  Medlemmer.  Dersom  Folket  er  utilfreds  med  en  eller 
anden  Embedsmand  i  Kirken,  kan  de,  naar  der  stemmes  paa 
ham,  nægte  at  opholde  ham  som  saadan;  derved  forhindres 
han  fra  at  udøve  Embedets  Funktioner.  Dog  raader  Flertallet 
med  Hensyn  til  alt  saadan,  og  i  mange  af  Autoriteternes  Ken- 
delser fordres  der  fuldstændig  Enstemmighed. 

(Fortsættes.) 

AFTENFRED  — ! 

Den  dybe  Fred  i  Stuen, 
naar  Dagens  Værk  er  endt, 
og  Luften  varmemættet 
og  Aftenlyset  tændt, 
den  samler  smaa  og  store 
i  Hyggens  milde  Favn, 
med  Hvile  til  hver  enkelt, 
der  trofast  gjorde  Gavn. 

Hver  sysler,  som  han  synes, 
med  muntert  Tidsfordriv, 
bortødsles  tør  ej  Tiden 
i  dette  korte  Liv. 
Og  selv  den  blide  Gammen, 
som  Hjertet  hviler  ved, 
kan  møntes  ud  i  Tale 
og  rig  Samdrægtighed. 

Hvor  Fader  og  hvor  Moder 

om  Styret  enes  ret, 

der  vendes  Sorg  til  Glæde, 

og  Tyngsel  bliver  let  — 

Der  sukker  ej  den  gamle, 

tilsidesat  og  trist, 

og  Barnet  tør  sig  glæde, 

saa  fro  som  Fugl  paa  Kvist. 

Selv  fra  den  mindstes  Vugge 
i  Kamrets  lune  Gem 
gaar  signet  Strøm  af  Lise 
mod  Døren,  sat  paa  Klem  — 
Det  er  vel  Englevagten 
om  Gluttens  Sovested, 
der  fylder  hele  Hjemmet 
med  overjordisk  Fred. 

Gud  have  Tak  for  Slidet, 
der  adler  en  og  hver, 
der  ingentid  sig  skaaner, 
men  har  sit  Arbejd'  kær, 
og  takker  ham  for  Hvilen 
i  Stuens  trygge  Havn 
i  Ly  af  alle  gode 
og  rene  Magters  Navn. 

Med  Gud  kan  Natten  komme, 
hvad  end  den  bringe  maa, 
hans  Vælde  gennemstraaler 
med  Lys  selv  skumlest  Vraa  — 
Han  vil  os  Søvnen  skænke, 
indtil  en  signet  Gry 
os  vækker  med  Godmorgen 
og  Virkelyst  paa  ny  — ! 

Betty  Tofte. 


SØNDAGSSKOLENS  SANGBOG. 

Vi  tillader  os  at  gore  opmærksom  paa,  at  der  nu  er  fojet 
et  Tillæg  til  Søndagsskole-Sangbogen,  hvilken  hidtil  har  været 
noget  mangelfuld  af  Salmer  til  Brug  ved  visse  Anlednin- 
ger. Tillæget  bestaar  af  tre  og  tyve  Salmer,  hvoraf  flere  er 
passende  for  Juletiden.  Som  Følge  af  denne  Forøgelse  vil  Bo- 
gen fremtidig  koste  85  Øre. 

SKANDINAVIENS  STJERNE,  Jesu  Kristi  Kirke  af  Sidste  Dages 

